Franco Colapinto

Franco Alejandro Colapinto (* 27. máj 2003, Pilar, Argentína) je argentínsky automobilový pretekár, ktorý v súčasnosti jazdí vo Formule 1.

Juniorská kariéra
Ako väčšina pretekárov, aj Colapinto začal svoju kariéru v motoršporte na motokárach. Od roku 2013, keď mal deväť rokov, až do roku 2018 sa zúčastňoval na rôznych národných súťažiach v rodnej Argentíne, než prešiel na preteky formúl. Jedným z mimoriadnych úspechov z tohto obdobia bolo získanie zlatej medaily (spolu s Maríou Garcíou Puig) na Letných olympijských hrách mládeže 2018 v Buenos Aires, kde sa konali preteky na elektrických motokárach.

Na konci roka 2018 získal prvé skúsenosti s formulovými pretekmi v španielskom šampionáte Formule 4. Jeho výkony mu vyniesli zmluvu ako pravidelnému jazdcovi tímu Drivex na sezónu 2019. Séria víťazných pretekov v druhej polovici sezóny mu pomohla získať majstrovský titul.

Colapinto sa následne zúčastnil ďalších šampionátov, ako napríklad Euroformula Open, Formula Regional European Championship (FRECA) a Toyota Racing Series na Novom Zélande. V roku 2021 sa dokonca zúčastnil niekoľkých vytrvalostných pretekov na prototype LMP2 a debutoval na pretekoch 24 hodín Le Mans, ktoré dokončil na celkovom 12. mieste.

V roku 2022 prestúpil do Formuly 3. Mladý Argentínčan vyhral dva šprintové preteky na talianskych podujatiach v Imole a na Monze, a na konci sezóny skončil celkovo deviaty. V nasledujúcom roku Franco Colapinto tiež zvíťazil v dvoch pretekoch (na Silverstone a opäť na Monze). Jeho výsledky však boli konzistentnejšie a v celkovom poradí sa zlepšil na štvrté miesto. V posledných pretekoch sezóny 2023 šampionátu Formule 2 mu tím MP Motorsport dal šancu ukázať sa vo vyššej triede. 

Síce nezískal žiadne body, ale tím s ním podpísal zmluvu ako pravidelným jazdcom Formule 2 na rok 2024. V Imole získal svoje prvé víťazstvo vo Formule 2 a vďaka ďalším dvom pódiovým umiestneniam v Barcelone a na Red Bull Ringu sa nachádzal pred Veľkou cenou Talianska Formule 1 na celkovom 6. mieste s 98 bodmi. Sezónu nemohol dokončiť kvôli angažmánu v tíme Williams vo Formule 1.

 Formula 1 

Williams (2023 – 2024)
Začiatkom roka 2023 bol argentínsky pretekár prijatý do Williams Driver Academy. Vďaka tomu Colapinto získal podporu tradičného britského tímu a mohol sa zúčastniť na testovacích jazdách so staršími monopostmi Formuly 1. Na prvom voľnom tréningu na Veľkej cene Veľkej Británie 2024 sa prvýkrát zúčastnil pretekárskeho víkendu Formuly 1.

Na Veľkej cene Talianska 2024 debutoval Franco Colapinto za tím Williams F1 vo Formule 1. Nahradil tam Logana Sargeanta, ktorý bol prepustený kvôli neuspokojivým výsledkom.FORMULA1.COM: F2 racer Colapinto replaces Sargeant at Williams for rest of 2024 season (po anglicky) Vo svojich prvých pretekoch Formuly 1 skončil Colapinto na 12. mieste, po tom ako sa prebojoval z 18. miesta na štartovom rošte. Účasťou na pretekoch sa stal prvým argentínskym jazdcom Formuly 1 od roku 2001. V nasledujúcich pretekoch v Azerbajdžane získal ôsmym miestom svoje prvé body do svetového šampionátu. Na Veľkej cene USA si vďaka umiestneniu na desiatej priečke pripísal ďalší majstrovský bod. 

Mladý Argentínčan ukončil svoju premiérovú sezónu s 5 bodmi na 19. mieste v celkovom poradí. V 9 pretekoch tak získal viac bodov ako jeho predchodca Sargeant za 1,5 roka. Svojimi výkonmi na trati a sympatickým vystupovaním mimo nej upútal pozornosť ostatných tímov a získal si priazeň mnohých fanúšikov.

Alpine (2025súčasnosť)
Franco Colapinto začal rok 2025 v role náhradného jazdca v tíme Alpine F1, po tom, čo tím odkúpil jeho kontrakt od Williamsu.WILLIAMSF1.COM: Williams Racing enters into agreement with Alpine for Franco Colapinto (po anglicky)

Od polovice sezóny však Colapinto dostal šancu sadnúť do monopostu, a od Veľkej ceny Emilia Romagna nahradil pre výkon a zmenu v tíme Jacka Doohana, čo znamenalo jeho návrat na aktívnu štartovú listinu.SKYSPORTS.COM: Alpine replace Jack Doohan with Franco Colapinto on five-race deal starting from Emilia Romagna GP (po anglicky)

Jeho štart do tejto úlohy bol náročnejší. Na úvod mal problémy s adaptáciou a jeho výkony neboli vždy stabilné, fanúšikovia i tím kritizovali niektoré chyby. V strede sezóny si však postupne zvykal na auto a konkurenciu.

V druhej polovici sezóny Colapinto ukázal sľubný progres. Niekoľkokrát dokázal držať krok so svojím tímovým kolegom Pierre Gaslym, a v niektorých pretekoch dokonca skončil pred ním, čo v kontexte slabšieho auta Alpine A525 znamenalo, že vie vyťažiť maximum z možností monopostu.

Na základe týchto zlepšených výkonov tím rozhodol, že Colapinto zostane v Alpine aj na sezónu 2026 ako jeden z jazdcov.

Celkovo možno povedať, že rok 2025 pre Colapinta znamenal prechod zo “sľubného talentu” do pozície plnohodnotného jazdca F1 so skutočnou šancou dokázať svoju cenu. Aj keď nezačal sezónu na štarte a nezažil ideálny vstup, koncom roka si vybudoval reputáciu spoľahlivého a zlepšujúceho sa pretekára,čo je pre mladého Argentínčana dobrý základ do budúcnosti.

 Štatistika 
 Celá kariéra 
 2013 – 2018: Motokáry
 2018: Španielska Formula 4 (9. miesto)
 2019: Španielska Formula 4 (majster)
 2019: Euroformula Open Championship (27. miesto)
 2019: Formula Renault Eurocup (neklasifikovaný)
 2020: Formula Renault Eurocup (3. miesto)
 2020: Toyota Racing Series (3. miesto) 2021: Formula Regional European Championship (6. miesto)
 2021: Asian Le Mans Series (3. miesto)
 2021: European Le Mans Series (4. miesto)
 2021: FIA World Endurance Championship (neklasifikovaný)
 2021: GT World Challenge Europe Endurance Cup (27. miesto) 2021: Intercontinental GT Challenge (neklasifikovaný)
 2022: Formula 3 (9. miesto)
 2023: Formula 3 (4. miesto)
 2023: Formula 2 (25. miesto)
 2024: Formula 2 (9. miesto)
 2024: Formula 1 (19. miesto)
 2025: Formula 1 (20. miesto)

 Jednotlivé výsledky vo Formule 3 
 Sezóna Tím 1 2 3 4 5 6 7 8 9 10 11 12 13 14 15 16 17 18 Body Celkovéumiestnenie 2022 Van Amersvoort Racing BHR IMO CAT SIL RBR HUN SPA ZAN MNZ 76 9.ŠP25HL5ŠP1HL22ŠPDNFHL8ŠP13HLDNFŠP3HL6ŠP2HL15ŠP15HL12ŠP13HL3ŠP1HL15 2023 MP Motorsport BHR MEL MCO CAT RBR SIL HUN SPA MNZ 110 4.ŠP2HL10ŠPDSQHLDNFŠP4HL6ŠP6HL2ŠP13HL4ŠP1HL8ŠP7HL3ŠP5HL10ŠP1HLDNF

 Jednotlivé výsledky vo Formule 2 
 Sezóna Tím 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Body Celkovéumiestnenie 2023 MP Motorsport BHR JED MEL BAK IMO MCO CAT RBR SIL HUN SPA ZAN MNZ YMC 0 25. ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠPC HLC ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>-ŠP19HLDNF 2024 MP Motorsport BHR JED MEL IMO MCO CAT RBR SIL HUN SPA MNZ BAK LSL YMC 96 9.ŠP18HL6ŠP11HLDNFŠP4HLDSQŠP1HL5ŠP5HL13ŠP18HL2ŠP11HL2ŠP5HL4ŠP5HL13ŠP8HLDNF ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>- ŠP<font color=white>- HL<font color=white>-

 Formula 1 
 Prehľad 
SezónaTímŠasiMotorPretekyVíťazstváDruhé miestaTretie miestaPole PositionsNajrýchlejšie koláBodyCelkové umiestnenie2024 Williams F1 Team Williams FW46 Mercedes 1.6 V6 Turbo 9 – – – – – 5 19.2025 BWT Alpine F1 Team Alpine A525 Renault 1.6 V6 Turbo 17 – – – – – 0 20.2026BWT Alpine F1 TeamAlpine A526Mercedes 1.6 V6 Turbo Celkovo 26 – – – – – 5-
 Jednotlivé výsledky F1 
 2024 Tím BHR SAU AUS JPN CHN MIA EMI MCO CAN ESP AUT GBR HUN BEL NED ITA AZE SIN USA MEX SAP VGS QATABUBodyUmiestnenieWilliams - - - - - - - - - - - - - - - 12 8 11 10 12 DNF 14 DNFDNF519. miesto2025TímAUSCHNJPNBHRSAUMIAEMIMCOESPCANAUTGBRBELHUNNEDITAAZESINUSAMEXSAPVGSQATABUBodyUmiestnenieAlpine - - - - - - 16 13 15 13 15 DNS 19 18 11 17 19 16 17 16 15 DNF 14 20020. miesto

 Referencie 

 Iné projekty 

Kategória:Argentínski piloti F1
Kategória:Argentínski automobiloví pretekári